फिल्म की कहानी रेवाड़ी के सलमान खान की है जो केबल टीवी का धंधा करता है और जिसकी उम्र तीस साल है. वे मस्ती में लगा रहता है और उसके पिता इस बात से कुछ खफा रहते हैं. लेकिन सुल्तान को अनुष्का से प्यार हो जाता है और फिर प्यार जो न कराए वह कम. अनुष्का दोस्ती करती है लेकिन देसी लौंडे अक्सर दोस्ती को प्यार समझ बैठते हैं. सुल्तान भी यही भूल कर बैठता है. फिर अनुष्का उसके स्वाभिमान को चुनौती देती है तो सुल्तान की जिंदगी बदल जाती है. फिर शुरू होता है इमोशंस का तूफान. कुश्ती के दांव-पेंच और भरपूर मसाला. कहानी ऐसी है, जिसमें इश्क, ऐक्शन और इमोशंस का भरपूर छौंक है. फिर पूरी कहानी में सलमान ही तो छाया है.